Ziua Franței, mai diferită ca niciodată din cauza pandemiei de COVID-19.
Ziua Franţei în vreme de pandemie îşi pierde din strălucire. Parisul este gol, iar oamenii nu mai au acces la paradele grandioase. Ovidiu, un român stabilit acolo, ne povesteşte cât de diferită a fost ziua de astăzi faţă de anii trecuţi.
Pandemia a rupt din strălucirea paradelor grandioase de Ziua Franţei. Oraşul de pe Sena este gol, iar evenimentele organizate sunt restrânse.Zone închise şi acces restricţionat. Ceva ce nu a mai văzut Parisul la o aşa mare zi de sărbătoare.Am stat de vorbă cu Ovidiu, un român stabilit în Paris de 13 ani. Ne-a povestit care este atmosfera în capitala Franţei, în cea mai importantă zi naţională."Atmosfera e calmă, mai calmă ca de obicei. Nu prea sărbătoresc, pentru că de obicei terasele erau pline.Anul trecut, pe vremea asta, terasele erau pline, acum sunt cam goale. Accesul persoanelor este restricţionat. Nu vor mai fi atât de multe persoane care să urmarească parada. La Champ de Mars, lângă turnul Eiffel, acolo Trocadero este închis. Acolo se aduna toată lumea să vadă focurile de artificii", mărturisește Ovidiu.